วินเทอร์

คิม มิน-จ็อง (เกาหลี: ; เกิดวันที่ 1 มกราคม ค.ศ. 2001) รู้จักกันดีในชื่อวินเทอร์ เป็นนักร้องและนักเต้นชาวเกาหลีใต้ เธอเป็นสมาชิกของเกิร์ลกรุปเกาหลีใต้เอสปา เปิดตัวภายใต้สังกัดเอสเอ็มเอนเตอร์เทนเมนต์ ในเดือนพฤศจิกายน ค.ศ. 2020 เดือนมกราคม ค.ศ. 2022 เธอได้เข้าเป็นสมาชิกกลุ่มย่อยของก็อตเดอะบีต
ชีวิตในวัยเด็ก.
วินเทอร์เกิดเมื่อวันที่ 1 มกราคม ค.ศ. 2001 ที่เมืองนัมโพดง ปูซาน ประเทศเกาหลีใต้ แต่ใช้ชีวิตวัยเด็กที่ยังซัน จังหวัดคย็องซังใต้ เธอเกิดในครอบครัวทหารกับพ่อ พี่ชาย และญาติอีกหลายคนที่เป็นทหารจึงทำให้เธอใฝ่ฝันที่จะเป็นทหารในตอนแรก
เธอเข้าเรียนที่ Yangsan Samsung Middle School และเป็นนักเรียนที่เรียนวิชาคณิตศาสตร์ขั้นสูงและเธอได้รับความนิยมในหมู่นักเรียน ทำให้เธอได้รับเลือกเป็นรองประธานเธอได้เล่นเครื่องดนตรีหลายชนิด เช่น เปียโน และ กีตาร์ และกีฬา โบว์ลิ่ง, เค็นโด, ฟันดาบ, บาสเกตบอล, และแบดมินตัน เธอยังอยู่ในคลับเต้นรำของโรงเรียนด้วย ต่อมาเธอเข้าเรียนที่ Yangsan Girls' High School จนกระทั่งเธอถูกค้นพบโดยแมวมองของเอสเอ็มขณะแสดงในเทศกาลเต้นรำที่โรงเรียนของเธอในปี ค.ศ. 2016 และเธอเล่าว่าระหว่างออดิชันเธอต้องร้องเพลงนานกว่าสามถึงสี่ชั่วโมง ได้รับการยอมรับและลาออกจากโรงเรียนมัธยมเพื่อเริ่มการฝึกทันที หลังจากนั้นเธอได้สอบGED
วินเทอร์ได้รับการฝึกฝนด้านเสียงโดยโค้ชสอนร้องเพลงในบริษัทเอสเอ็มเอนเตอร์เทนเมนต์รวมถึงยู ย็อง-จินซึ่งเป็นโปรดิวเซอร์ของค่ายมายาวนานก่อนจะออกในปี ค.ศ. 2023 เธอยังเป็นนักเรียนของ Waackxxxy นักเต้นชาวเกาหลีใต้ที่เชี่ยวชาญด้านการเต้นแวกกิ้ง
อาชีพ.
2020–ปัจจุบัน: เปิดตัวกับเอสปา ก็อตเดอะบีต และกิจกรรมเดี่ยว.
วินเทอร์ฝึกมาเป็นเวลาสี่ปีและในปี ค.ศ. 2020 เธอได้รับการเปิดเผยว่าเป็นสมาชิกคนแรกของเอสปาในแนวคิดเมตาเวิร์สสังกัดเอสเอ็มเอนเตอร์เทนเมนต์ และเป็นเกิร์ลกรุปวงแรกตั้งแต่การเปิดตัววงเรดเวลเวต ในปี ค.ศ. 2014 พวกเธอเปิดตัวด้วยซิงเกิล "แบล็กแมมบา" ในวันที่ 17 พฤศจิกายน ในวันที่ 6 ธันวาคม วินเทอร์เธอได้มีส่วนร่วมในการแสดงความเคารพต่อเพื่อนร่วมค่ายของเธอและโบอารุ่นพี่ในเอสเอ็มเอนเตอร์เทนเมนต์เพื่อเฉลิมฉลองครบรอบ 20 ปี และเธอได้คัฟเวอร์เพลง "ID; Peace B" ในงานเอ็มเน็ตเอเชียนมิวสิกอะวอดส์ 2020
ในปี ค.ศ. 2022 เอสเอ็มเอนเตอร์เทนเมนต์ได้ทำการเปิดตัวยูนิตกลุ่มย่อยประกอบไปด้วยศิลปินหญิง โดยเป็นกลุ่มเดียวกันกับซูเปอร์เอ็มและยูนิตก็อตเดอะบีตโปรเจกต์กลุ่มเกิลส์ออนท็อปกลุ่มแรกจะมีสมาชิกเจ็ดคน ได้แก่ วินเทอร์ และสมาชิกจากกลุ่มเดียวกันคารีนา, แทย็อน และฮโยย็อน จากเกิลส์เจเนอเรชัน, เวนดี และซึลกี จากเรดเวลเวต และโบอา กลุ่มได้เปิดตัวในคอนเสิร์ต ด้วยซิงเกิล "Step Back" และเปิดอย่างเป็นทางการในวันที่ 3 มกราคม หลังจากแสดงบนเวทีในรายการ"เอ็มเคานต์ดาวน์"แฟนแคมเดี่ยวของเธอของเพลง "Step Back" กลายเป็นกระแสไวรัล และกลายเป็นแฟนแคมไอดอลหญิงที่มียอดดู 10 ล้านครั้งเร็วที่สุดในประวัติศาสตร์ในเวลาเพียง 25 วัน ในปีเดียวกันเธอได้ปล่อยเพลงคู่กับหนิงหนิงสมาชิกในกลุ่มในเพลง "Once Again" เป็นซาวด์แทร็กประกอบละคร' เพลงติดอันดับที่ 119 บนแกออนดิจิทัลชาร์ต ในเดือนธันวาคม เธอมีส่วนร่วมสองเพลงใน' "Jet" และ "Priority" รวมกับเพื่อนร่วมค่ายของเธอในเอสเอ็มเอนเตอร์เทนเมนต์
ในปี ค.ศ. 2023 เธอออกผลงานร่วมกับเยซ็องจากวงซูเปอร์จูเนียร์ในเพลง "Floral Sense" สำหรับสตูดิโออัลบั้มชุดที่สองที่กำลังจะเผยแพร่ชื่อ "Sensory Flows" เพลงและมิวสิกวิดีโอที่วินเทอร์เธอมีส่วนร่วมได้รับการเผยแพร่เมื่อวันที่ 27 กุมภาพันธ์ ต่อมาวินเทอร์และอิม ซี-วันได้รับการแต่งตั้งให้เป็นทูตของเทเบิลเทนนิสทีมชิงแชมป์โลก 2024ซึ่งจะจัดขึ้นที่ปูซาน บ้านเกิดของทั้งสองคนเพื่อโปรโมตงานวินเทอร์และอิม ซี-วันได้ปล่อยเพลง "Win For You" เมื่อวันที่ 21 กันยายนเป็นเพลงประกอบอย่างเป็นทางการของงาน ในเดือนพฤศจิกายน เธอได้เปิดตัวเพลงที่ร่วมงานกับโซย็อน จากวงไอเดิล และลิซ จากวงไอฟ์ ในเพลง "Nobody" ซึ่งปล่อยออกมาเมื่อวันที่ 16 พฤศจิกายน ในเดือนเดียวกันนั้น เธอได้ร่วมร้องเพลงประกอบละครเรื่อง"แคสต์อะเวย์ ดีว่า"ในชื่อเพลง "Voyage" เมื่อวันที่ 19 พฤศจิกายน นอกจากนี้เธอยังร้องเพลงประกอบละคร"ปีศาจของฉัน"ในเพลง "With You" เมื่อวันที่ 8 ธันวาคม
เมื่อวันที่ 14 มีนาคม ค.ศ. 2024 มีการประกาศว่าวินเทอร์จะร่วมงานกับพัง เย-ดัมในซิงเกิล "Officially Cool" ซิงเกิลวางจำหน่ายเมื่อวันที่ 2 เมษายน
ชีวิตส่วนตัว.
ครอบครัวของเธอมาจากตระกูลกิมแฮเป็นรุ่นที่ 22 ของซัมฮยอนปา และนับถือศาสนาพุทธแม้เธอบอกว่าตัวเองไม่ได้เคร่งศาสนาเป็นพิเศษก็ตาม เมื่อวันที่ 12 เมษายน ค.ศ. 2024 เอสเอ็มเอนเตอร์เทนเมนต์ได้ยืนยันว่าวินเทอร์ได้รับการผ่าตัดหลังจากป่วยด้วยอาการโรคปอดรั่ว
ผลงานเพลง.
เครดิตการแต่งเพลง.
เครดิตเพลงทั้งหมดดัดแปลงมาจากฐานข้อมูลของ Korea Music Copyright Association เว้นแต่จะระบุไว้เป็นอย่างอื่น